Toestande in Krugerwildtuin gemonitorKrokodilrivier (Foto: We Are South Africans/Facebook) SANParke sê hulle staan gereed ná berigte deur die Suid-Afrikaanse Weerdiens dat verskeie dele van die Krugerwildtuin nog reën kan verwag tot Vrydag, 17 Februarie. “Rampspanne in die wildtuin en eksterne rolspelers is op bystand geplaas en monitor die impak van die reën,” sê Ike Phaahla, woordvoerder van SANParke. Volgens Oscar Mthimkhulu, uitvoerende bestuurder van die Krugerwildtuin, is gaste wat by Onder-Sabie, Talamati, Krokodilbrug en Biyamiti tuisgegaan het, reeds veilig ontruim. Geen gaste sal toegelaat word om deur dié kampe te beweeg nie. Gaste met besprekings word versoek om hul datums te wysig deur die wildtuin se sentrale besprekingsdiens te kontak by 012 428 9111. “Alhoewel daar nie enige beserings of sterftes is nie, was daar ŉ voorval Vrydag waar ŉ toeristevoertuig in die water vasgeval het by ŉ brug in die wildtuin,” sê Mthimkhulu. “Ons wil gaste opnuut maan om nie te poog om enige brûe oor te steek wat oorstroom is nie. Daar is steeds ŉ groot gevaar dat voertuie kan wegspoel.” Gaste word ook gemaan om nie paaie oop te maak of daarop te ry as dit gesluit is nie. Gaste moet ook nie van die grondpaaie gebruik maak nie. “As ŉ voorsorgmaatreël het spanne alle grondpaaie in die suide en by die genoemde kampe gesluit sedert die swaar reën Donderdagaand begin val het. Noodspanne monitor ook die situasie in die noordelike dele van die wildtuin omdat riviere ook in verskeie dele van die Limpopo-provinsie begin styg het,” voeg Mthimkhulu by. Toeriste word versoek om ekstra waaksaam te wees in dié periode en die noodnommer 076 801 9679 of 013 735 0197/4064 enige tyd te skakel vir bystand. SANPark HERO's!!!! Park Rangers and staff putting their lives at risk to rescue a tourist in need. Sabie river bursting its banks … What a morning SANParks – Kruger National Park Posted by Cindy van Wyk on Friday, February 10, 2023 Crocodile River, SANParks – Kruger National Park, Mpumalanga Posted by We Are South Africans on Friday, February 10, 2023